REGULAMENTUL (CE) NR. 69/2007 al Comisiei
din 25 ianuarie 2007
de stabilire a măsurii în care pot fi acceptate cererile de licențe de import depuse în ianuarie 2007 în cadrul contingentelor tarifare de import pentru anumite produse din sectorul cărnii de porc pentru perioada 1 ianuarie-31 martie 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1458/2003 al Comisiei din 18 august 2003 privind deschiderea și gestionarea contingentelor tarifare în sectorul cărnii de porc (1), în special articolul 5 alineatul (6),
întrucât:
(1)
Cantitățile solicitate în cererile de eliberare a licențelor de import depuse pentru primul trimestru al anului 2007 sunt mai mici decât cantitățile disponibile și, prin urmare, pot fi acordate în întregime.
(2)
Este necesar să se stabilească excedentul care se adaugă cantității disponibile pentru perioada următoare,
ADOPTĂ PREZENTUL REGULAMENT:
Articolul 1
(1) Se dă curs, în măsura prevăzută în anexa I, cererilor de licențe de import depuse pentru perioada cuprinsă între 1 ianuarie și 31 martie 2007 în conformitate cu Regulamentul (CE) nr. 1458/2003.
(2) Pentru perioada cuprinsă între 1 aprilie și 30 iunie 2007, se pot depune cereri de licențe de import pentru cantitatea totală prevăzută în anexa II, în conformitate cu dispozițiile Regulamentului (CE) nr. 1458/2003.
Articolul 2
Prezentul regulament intră în vigoare la 26 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 ianuarie 2007.